ಆಯಕ್ಟ್ 1978: ಕೊನೆಗೂ ನವೆಂಬರ್ನಲ್ಲಿ ಬಿಡುಗಡೆ ಮಂಸೋರೆ ನಿರ್ದೇಶನದ ಮೂರನೆಯ ಚಿತ್ರ ಆಯಕ್ಟ್ 1978 ಚಿತ್ರಮಂದಿರದಲ್ಲಿ ಬಿಡುಗಡೆ ಮಾಡಬೇಕಾ? ಓಟಿಟಿಯಲ್ಲಿ ತೆರೆಕಾಣಿಸಬೇಕಾ? ಎಂಬ ಚಿಂತನಮಂಥನ ಚಿತ್ರತಂಡದವರ ನಡುವೆ ನಡೆಯಿತಂತೆ. ಕೊನೆಗೆ ಸಾಕಷ್ಟು ವಾದಪ್ರತಿವಾದಗಳ ನಂತರ ಚಿತ್ರಮಂದಿರಗಳಲ್ಲೇ ಬಿಡುಗಡೆ ಮಾಡುವುದಕ್ಕೆ ಚಿತ್ರತಂಡ ತೀರ್ಮಾನಿಸಿದೆ. ಚಿತ್ರಮಂದಿರದಲ್ಲೇ ಚಿತ್ರ ಬಿಡುಗಡೆ ಆಗುವುದು ಹೌದಾದರೂ, ಯಾವಾಗ ಎಂಬುದು ಇನ್ನೂ ಪಕ್ಕಾ ಆಗಿಲ್ಲ. ಪ್ರೇಕ್ಷಕ ಈಗಷ್ಟೇ ಚಿತ್ರಮಂದಿರದತ್ತ ಹೆಜ್ಜೆ ಹಾಕುತ್ತಿರುವುದರಿಂದ ನೋಡಿ, ಮುಂದಿನ ವಾರದಲ್ಲಿ ಈ ಬಗ್ಗೆ ಸೂಕ್ತ ನಿರ್ಧಾರ ತೆಗೆದುಕೊಂಡು, ಚಿತ್ರ ಯಾವಾಗ ಬಿಡುಗಡೆ ಆಗುತ್ತದೆ ಎಂಬುದನ್ನು ನವೆಂಬರ್ 1ರ ರಾಜ್ಯೋತ್ಸವದಂದು ಅಧಿಕೃತವಾಗಿ ಘೋಷಿಸಲಾಗುತ್ತದೆ. ಒಂದಿಷ್ಟು ಘಟನೆಗಳಿಂದ ಸ್ಪೂರ್ತಿಗೊಂಡು ನಿರ್ವಣವಾಗಿರುವ ಈ ಚಿತ್ರದಲ್ಲಿ ಯಜ್ಞಾ ಶೆಟ್ಟಿ, ಶ್ರುತಿ, ಪ್ರಮೋದ್ ಶೆಟ್ಟಿ, ಅವಿನಾಶ್, ಅಚ್ಯುತ್ ಕುಮಾರ್, ದತ್ತಣ್ಣ, ಬಿ. ಸುರೇಶ, ಕೃಷ್ಣ ಹೆಬ್ಬಾಳೆ, ಸಂಚಾರಿ ವಿಜಯ್, ಶೋಭರಾಜ್ ಮುಂತಾದ ಪ್ರತಿಭಾವಂತ ನಟರ ದಂಡೇ ಇದೆ. ದೇವರಾಜ್ ನಿರ್ವಿುಸಿರುವ ಈ ಚಿತ್ರಕ್ಕೆ ಸತ್ಯ ಹೆಗಡೆ ಅವರ ಛಾಯಾಗ್ರಹಣವಿದೆ.